The Klansman
The Klansman () je američki igrani film snimljen 1974. godine u režiji Terencea Younga. Po žanru je mješavina trilera i drame. Radnja je smještena u mali gradić u južnjačkoj državi Alabami gdje je bjelkinja silovana, a glavni osumnjičeni za taj zločin je crnac (čiji lik tumači O.J. Simpson) bježi bojeći se linča. Protagonist, koga tumači Lee Marvin je lokalni šerif koji nastoji održati kakav-takav mir usred tinjajuće napetosti dviju rasnih zajednica, odnosno pojave Ku Klux Klana. The Klansman se, usprkos zvučnih imena iza i ispred kamere smatra velikim neuspjehom koji je u velikoj mjeri obilježio početak kraja Youngove karijere, dotada poznate po nizu hit-filmova iz serije o Jamesu Bondu. Samo su snimanje obilježili brojni problemi - od odlaska scenarista Samuela Fullera revoltiranog time da je Marvinov lik pod pritiskom studija od klanovca pretvoren u šerifa do ekscesa koje su izazivali stalno alkoholizirani Marvin i Richard Burton, koji tumači lokalnog moćnika. Burtonovom alkoholizmu se pripisuje to da je njegov lik stalno sjedio ili bio naslonjen u svim scenama, odnosno da je usred replike "zaboravljao" govoriti američkim naglaskom, a zbog čega je film postao predmetom sveopće poruge.

Uloge
 Lee Marvin - Šerif Track Bascomb
 Richard Burton - Breck Stancill
 Cameron Mitchell - Butt Cutt Cates
 O.J. Simpson - Garth
 Lola Falana - Loretta Sykes
 David Huddleston - Gradonačelnik Hardy Riddle
 Linda Evans - Nancy Poteet
 Luciana Paluzzi - Trixie
 David Ladd - Flagg
 John Alderson - Vernon Hodo
 John Pearce - Taggart
 Virgil Frye - Johnson
 Larry Williams - Lightning Rod

Izvori

Vanjske veze 
 
 

Američki filmovi
Dramski filmovi
Trileri